Nafarroako Parlamentuko Mahaiak, 2021eko martxoaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Isabel García Malo andreak aurkezturiko galdera, ekintzailetza bultzatzen duten zerbitzuak emate aldera toki entitateei eta haien menpeko edo haiei loturiko entitateei 2017an emandako dirulaguntzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko martxoaren 15ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Maribel García Malo andreak honako galdera hau aurkezten du, Eskubide Sozialetako kontseilariak idatziz erantzun dezan:

Nafarroako Enplegu Zerbitzuko zuzendari kudeatzailearen apirilaren 9ko 691/2014 Ebazpenaren bidez arautu ziren toki entitateentzako eta haien menpeko edo haiei loturiko entitateentzako diru-laguntzak, ekintzailetza bultzatzen duten zerbitzuak eman ditzaten.

Zer emaitza izan zuen 2017an? (Zehaztu kontratatutako garapenerako eragileen kopurua eta bideratutako aurrekontua, herrien, mankomunitateen edo partzuergoen arabera). Bideratutako aurrekontu orokorra.

Iruñean, 2021eko martxoaren 11n

Foru parlamentaria: Maribel García Malo